**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 12Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 41/2020**

**ΘΕΜΑ : « Ανανέωση αφετηρίας ΚΤΕΛ Αστικών Γραμμών Νάουσας».**

Στη Νάουσα σήμερα, ημέρα Πέμπτη 17-09-2020 και ώρα 10.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας δια περιφοράς για την πραγματοποίηση της 12ης συνεδρίασης μετά από την υπ΄αριθμ. 14205/14-09-2020 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**

**ΘΑΝΑΣΟΥΛΗΣ ΔΗΜΗΤΡΙΟΣ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΛΑΖΑΡΙΔΟΥ ΔΕΣΠΟΙΝΑ**

**ΧΑΤΖΗΪΩΑΝΝΙΔΗΣ ΑΛΕΞΑΝΔΡΟΣ**

**ΦΟΥΝΤΟΥΛΗΣ ΣΤΑΥΡΟΣ**

**ΤΑΣΙΩΝΑΣ ΓΕΩΡΓΙΟΣ**

**ΙΩΣΗΦΙΔΟΥ ΠΑΝΑΙΛΑ**

Αφού διαπιστώθηκε η νόμιμη απαρτία άρχισε η Συνεδρίαση.

Το 1ο θέμα της ημερησίας διάταξης αφορά την εισήγηση της Τεχνικής υπηρεσίας για την ανανέωση αφετηρίας ΚΤΕΛ Αστικών Γραμμών Νάουσας.

Ο Πρόεδρος πήρε τον λόγο και διάβασε στα μέλη την πρόταση του Τμήματος Τεχνικών Υπηρεσιών του Δήμου Νάουσας η οποία αναφέρει ότι **έχοντας υπόψη :**

τα άρθρα 73, 79, 82, και 83 του Ν. 3852/2010 "Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης", όπως τροποποιήθηκε κα ισχύει σήμερα,

σας αποστέλλουμε την με αρ. πρωτ. Δ.Ν. 10673/16-7-2020 αίτηση των ΚΤΕΛ Αστικών Γραμμών Νάουσας, σύμφωνα με την οποία ζητείται να ανανεωθεί η αφετηρία των Αστικών Λεωφορείων στην οδό Βασιλέως Φιλίππου 9, στη Νάουσα και αφορά σε χώρο αφετηρίας 4 θέσεων λεωφορείων μήκους οχήματος 12,50 μέτρων και πλάτους 2,80 μ.. Το πλάτος του οδοστρώματος της Βασιλέως Φιλίππου είναι 6 μέτρα και είναι σήμερα μονοδρομημένη με κατεύθυνση από τη Μεγάλου Αλεξάνδρου προς Πλατεία Καρατάσου.

Α) Σύμφωνα με την υπ’αριθμ. 511/2011 απόφαση του Δημοτικού Συμβουλίου Νάουσας και ύστερα από την γνωμοδότηση της Δημοτικής Κοινότητας Νάουσας (αρ. απόφ. 89/2011) έγινε η παραλαβή του Β’ Σταδίου της μελέτης, αντικείμενο της οποίας ήταν η ιεράρχηση του βασικού οδικού δικτύου, οι κυκλοφοριακές ρυθμίσεις, τα μέτρα αύξησης της κυκλοφοριακής ικανότητας του οδικού δικτύου και της οδικής ασφάλειας κ.λ.π. Στο πλαίσιο του Β’ Σταδίου της «Κυκλοφοριακής Μελέτης και οριστικής μελέτης τριών ισόπεδων κόμβων» και αφού έχουν προηγουμένως αντιδρομηθεί ή μονοδρομηθεί διάφοροι οδοί, προτείνονται αλλαγές στην αστική συγκοινωνία της πόλης της Νάουσας :

*«…..Οι αλλαγές που προτείνονται να γίνουν στην αστική συγκοινωνία της πόλης της Νάουσας αφορά στον τερματικό σταθμό – αφετηρία και την διαδρομή μέσα στο πολεοδομικό συγκρότημα της πόλης. Πιο συγκεκριμένα προτείνεται:*

* *Η αφετηρία – τέρμα του σταθμού να χωροθετηθεί στη νότια πλευρά του τμήματος της οδού 28ης Οκτωβρίου μεταξύ των οδών Κατίνας Παξινού και Εθνικής Αντιστάσεως (μπροστά από την είσοδο του ποδοσφαιρικού γηπέδου της πόλης).*
* *Τα αστικά λεωφορεία που κινούνται προς Αγ. Νικόλαο να ακολουθούν την διαδρομή μέσω των οδών 28ης Οκτωβρίου – Φιλ. Κοκκίνου – Νοσοκομείου – Μεγ. Αλεξάνδρου – Χρ. Πετρίδη – Ζαφειράκη – Χριστ. Λαναρά – Δημ. Πεχλιβάνου – Γεωργ. Κυριακίδη – Αγ. Νικολάου – έξοδος από την πόλη.*
* *Τα αστικά λεωφορεία που κινούνται από Αγ. Νικόλαο να ακολουθούν την διαδρομή μέσω των οδών Αγ. Νικολάου – Γεωργ. Κυριακίδη – Δημ. Πεχλιβάνου – Χριστ. Λαναρά – Ζαφειράκη – Χρ. Πετρίδη – Μπιγκάνου – Βασ. Φιλίππου – Πλ. Καρατάσου – Καμπίτη – Εθν. Αντιστάσεως – 28ης Οκτωβρίου.*
* *Τα αστικά λεωφορεία που κινούνται προς γειτονικούς οικισμούς, όπως Κοπανό, Λευκάδια, Στενήμαχο, Μονόσπιτα, Χαριέσσα, Γιαννακοχώρι, Ροδοχώρι, Ειρηνούπολη, Επισκοπή, Μαρίνα, του Δήμου Νάουσας, καθώς και τον Σιδηροδρομικό Σταθμό να ακολουθούν την διαδρομή μέσω των οδών 28ης Οκτωβρίου – Φιλ. Κοκκίνου – Νοσοκομείου – Μεγ. Αλεξάνδρου – Χρ. Πετρίδη – Ζαφειράκη – Στουγιαννάκη – Βενιζέλου – Χρ. Πετρίδη – έξοδος από την πόλη.*
* *Τα αστικά λεωφορεία που κινούνται από γειτονικούς οικισμούς, όπως Κοπανό, Λευκάδια, Στενήμαχο, Μονόσπιτα, Χαριέσσα, Γιαννακοχώρι, Ροδοχώρι, Ειρηνούπολη, Επισκοπή, Μαρίνα, του Δήμου Νάουσας, καθώς και τον Σιδηροδρομικό Σταθμό να ακολουθούν την διαδρομή μέσω των οδών Χρ. Πετρίδη – Μπιγκάνου – Βασ. Φιλίππου – Πλ. Καρατάσου – Καμπίτη – Εθν. Αντιστάσεως – 28ης Οκτωβρίου……»*

Β) Με την υπ' αριθμ. 123/2016, απόφαση Δημοτικού Συμβουλίου Νάουσας, κατόπιν της, υπ' αριθμ. 8/2016, απόφασης της Επιτροπής Ποιότητας Ζωής αποφασίσθηκε να παραμείνει στον υπάρχοντα χώρο της οδού Βασ. Φιλίππου η αφετηρία των ΚΤΕΛ Αστικών Γραμμών Νάουσας, επειδή δεν έχει γίνει πλήρης εφαρμογή της κυκλοφοριακής μελέτης του 2011.

Γ) Σύμφωνα με την, υπ’αριθμ. 103/2019 (ΑΔΑ : 6Ζ49ΩΚ0-3ΔΥ) απόφαση του Δημοτικού Συμβουλίου Νάουσας και ύστερα από την γνωμοδότηση της Δημοτικής Κοινότητας Νάουσας (αρ. απόφ. 33/2018) έγινε η έγκριση της μελέτης "Επικαιροποίηση - Τροποποίηση κυκλοφοριακής μελέτης πόλης Νάουσας", η οποία έχει συνταχθεί από τη Δ.Τ.Υ. Δήμου Νάουσας. Με βάση τις αλλαγές που προτείνονται στην οργάνωση του οδικού δικτύου και αφού έχουν προηγουμένως αντιδρομηθεί ή μονοδρομηθεί διάφοροι οδοί, προσαρμόζονται και οι διαδρομές των Αστικών λεωφορείων καθώς και ο τερματικός σταθμός – αφετηρία τους. Πιο συγκεκριμένα οι προτεινόμενες αλλαγές είναι:

* *Η διαδρομή για Αγ. Νικόλαο θα προσεγγίζει την Χρ. Λαναρά μέσω των οδών Αλ. Χωνού και Δημ. Βλάχου ακολουθώντας στη συνέχεια την ίδια με την υφιστάμενη διαδρομή, στην επιστροφή η διαδρομή τροποποιείται από την διασταύρωση της οδού Ζαφειράκη με την Μαλάμου και θα γίνεται μέσω των οδών Μαλάμου – Μιχ. Λογίου – Θ. Μπιγκάνου – Αλ. Χωνού.*
* *Η διαδρομή για Γιαννακοχώρι θα προσεγγίζει την Χρ. Πετρίδη μέσω των οδών Βασ. Φιλίππου (η οποία αντιδρομείται στο τμήμα μέχρι την οδό Μεγ. Αλεξάνδρου) και Μεγ. Αλεξάνδρου ακολουθώντας στη συνέχεια την ίδια με την υφιστάμενη διαδρομή, στην επιστροφή η διαδρομή τροποποιείται από την διασταύρωση της οδού Γεννηματά με την Καραβαγγέλη και θα γίνεται μέσω των οδών Καραβαγγέλη – Μαλάμου – Μιχ. Λογίου– Θ. Μπιγκάνου– Βασ. Φιλίππου.*
* *Οι υπόλοιπες διαδρομές θα προσεγγίζουν την Χρ. Πετρίδη μέσω των οδών Βασ. Φιλίππου (η οποία αντιδρομείται στο τμήμα μέχρι την οδό Μεγ. Αλεξάνδρου) και Μεγ. Αλεξάνδρου ακολουθώντας από εκεί την ίδια με την υφιστάμενη διαδρομή, στην επιστροφή αλλάζει μόνο το σημείο τερματισμού.*
* *Προτείνονται δύο θέσεις για τερματικό σταθμό – αφετηρία, οι οποίες συνολικά θα έχουν χωρητικότητα τριών λεωφορείων. Η πρώτη θα είναι στην οδό Βασ. Φιλίππου μεταξύ των οδών Περδικάρη και Μεγ. Αλεξάνδρου (στην κατεύθυνση προς την οδό Μεγ. Αλεξάνδρου) και η δεύτερη στην οδό Αλ. Χωνού μεταξύ των οδών Θ. Μπιγκάνου και Καμπίτη (στην κατεύθυνση προς την οδό Καμπίτη).*

Δεδομένου ότι δεν έχει γίνει η εφαρμογή της επικαιροποίησης της κυκλοφοριακής μελέτης της πόλης της Νάουσας η οποία εκπονήθηκε το 2019, και δεν είναι γνωστό αν εφαρμοστεί, η Υπηρεσία προτείνει ο τερματικός σταθμός - αφετηρία των ΚΤΕΛ Αστικών Γραμμών Νάουσας να παραμείνει στον υπάρχοντα χώρο της οδού Βασ. Φιλίππου, όπως περιγράφεται στη σχετική αίτησή τους. Σε περίπτωση εφαρμογής της κυκλοφοριακής μελέτης θα γίνουν όλες οι απαραίτητες ενέργειες.

Παρακαλούνται , το μεν Συμβούλιο της Δημοτικής Κοινότητας Νάουσας να εκφράσει τη γνώμη του για το προαναφερόμενο θέμα, η δε Επιτροπή Ποιότητας Ζωής του Δήμου Νάουσας να γνωμοδοτήσει και να εισηγηθεί σχετικά αρμοδίως προς το Δημοτικό Συμβούλιο Νάουσας.

Ακολούθως, το Δημοτικό Συμβούλιο Νάουσας θα αποφασίσει, όπως προβλέπεται και από το άρθρο 52 (‘Μέτρα ρύθμισης οδικής κυκλοφορίας’) παρ. 1 του Ν. 2696/99(57Α), όπως τροποποιήθηκε από την παράγραφο 9 του άρθρου 48 του Ν. 4313/2014 (ΦΕΚ 261/Α/17-12-14). «*Άρθρο 52:* *1. Μέτρα που αφορούν στη ρύθμιση της κυκλοφορί­ας, όπως στον καθορισμό των μονόδρομων, ποδηλα­τοδρόμων και κατευθύνσεων της κυκλοφορίας, στην προτεραιότητα οδών, στην αλλαγή της διατομής του οδοστρώματος ή της οδού, στην εγκατάσταση και λει­τουργία φωτεινής σηματοδότησης, στον προσδιορισμό και τη λειτουργία των χώρων στάθμευσης οχημάτων σε κοινόχρηστους χώρους και γενικά στον καθορισμό χώρων στάθμευσης και στην επιβολή περιορισμών ή απαγορεύσεων κυκλοφορίας ή στάθμευσης, λαμβάνο­νται με αποφάσεις του Περιφερειακού ή Δημοτικού Συμ­βουλίου στο οδικό δίκτυο αρμοδιότητάς τους, με βάση μελέτες που έχουν εκπονηθεί από ή για λογαριασμό των αρμοδίων Τεχνικών Υπηρεσιών τους. Οι αποφάσεις αυτές εγκρίνονται από τον Γενικό Γραμματέα της Απο­κεντρωμένης Διοίκησης. …..»* και η απόφαση θα εγκριθεί από τη Διεύθυνση Περιβάλλοντος και Χωρικού Σχεδιασμού Κεντρικής Μακεδονίας κατά την απόφαση του Γενικού Γραμματέα αποκεντρωμένης Διοίκησης Μακεδονίας-Θράκης με αρ. πρωτ. οικ.54.218/11-7-2013.

Στη συνέχεια τα μέλη αφού άκουσαν την παραπάνω εισήγηση και μετά από διαλογική συζήτηση

**ΟΜΟΦΩΝΑ ΑΠΟΦΑΣΙΖΟΥΝ**

Ο τερματικός σταθμός - αφετηρία των ΚΤΕΛ Αστικών Γραμμών Νάουσας να παραμείνει στον υπάρχοντα χώρο της οδού Βασ. Φιλίππου, όπως περιγράφεται στη σχετική αίτησή τους. Σε περίπτωση εφαρμογής της κυκλοφοριακής μελέτης θα γίνουν όλες οι απαραίτητες ενέργειες. Να εισηγηθεί το θέμα στο δημοτικό συμβούλιο ο Αντιδήμαρχος Τεχνικών έργων και Πολεοδομίας Τζουβάρας Βασίλειος.

Η απόφαση έλαβε αύξοντα αριθμό **41/2020.**

Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**